Diari Oficial de la Generalitat Valenciana


Sumari del DOGV 4448, del 26-02-2003 (2003/1946)

Notificació a Promociones Faitanar, SL. Expedient número 46/1G/22/94.
---------------------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1946


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Promociones Faitanar, SL. Expedient número 46/1G/22/94. [2003/F1946]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar a Promociones Faitanar, SL, avinguda d'Ausiàs March, 101-baix (46119 València) la resolució del recurs d'alçada amb el número de referència interna R-233/2002.
  
«Resolució
  
Examinat el recurs d'alçada formulat per Manuel Jesús Álvarez Ros contra la resolució del Servici Territorial d'Arquitectura i Habitatge de València, en l'expedient de construcció número 46/1G/22/94 (VIVI/04770/188).
  
Antecedents de fet
  
Primer. Cristóbal González Soto, en qualitat de president de la comunitat de propietaris de l'edifici de protecció oficial situat a València, avinguda d'Ausiàs March, número 101, va presentar denúncia davant del Servici Territorial d'Arquitectura i Habitatge de València, contra la mercantil Promociones Faitanar, SL, en què al·lega l'existència de deficiències constructives en l'al·ludit immoble.
  
Segon. El Servici Territorial d'Arquitectura i Habitatge va dictar resolució en què acorda l'arxivament per haver portat a terme les obres ordenades.
  
Tercer. Contra la dita resolució, interposa recurs d'alçada Manuel Jesús Álvarez Ros, amb les al·legacions que hi consten i que ací es donen per reproduïdes a fi de ser breus.
  
Fonaments de dret
  
Primer. Esta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, com pel que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener de 2002).
  
Segon. El que disposen els articles 107, 110, 114, 115, i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quant a l'admissió i tramitació del recurs d'alçada.
  
Tercer. El recurs ha de ser desestimat ja que consta en l'expedient l'informe del pèrit del Servici Territorial d'Arquitectura i Habitatge, de 14 de juny de 2002, en el qual es diu que les obres ordenades en el seu dia han sigut realitzades, i que les deficiències que es mencionen en el recurs d'alçada no són objecte del present expedient, ja que no es van incloure en la denúncia ni en conseqüència en l'orde d'obres.
  
Per la qual cosa procedix la confirmació de la resolució del Servici Territorial d'Arquitectura i Habitatge.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per Manuel Jesús Álvarez Ros contra la Resolució del Servei Territorial d'Arquitectura i Habitatge de València, de 26 de juny de 2002, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des del dia següent de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga interposar qualsevol altre recurs que es considere oportú.
  
València, 20 de novembre de 2002.- El director general d'Arquitectura i Habitatge: José María García Zarco.»